раздел III.6 гласи: „[н]ие също така трябва да стимулираме партийното строителство в частните предприятия и да дадем възможност на партийните звена да изпълняват ефективно ролята си на стожер, а на партийните членове — на лидери и пионери“. По този начин с Насоките се подчертава и се прави опит да се увеличи ролята на ККП в дружествата и други субекти от частния сектор (46).
 (95)
 Следващите примери илюстрират споменатата по-горе тенденция за нарастване на степента на намеса от страна на ПК в сектора на КОВ.
 (96)
 Както вече беше посочено, определен брой производители на КОВ са собственост на държавата или се контролират от нея, което дава възможност на последната да се намесва свободно по отношение на цените и разходите. Тази намеса се подсилва и от силното присъствие на ККП в тези дружества и нейното влияние.
 (97)
 Така например Комисията установи, че китайската група за информационни и комуникационни технологии, към която принадлежи производителят износител FTT, заявява на своя уебсайт, че: „Зачитането на ръководството на партията и засилването на нейното укрепване са „основата“ и „душата“ на държавните предприятия. След създаването на China Information and Communication Technology Group Co., Ltd. (China Information and Communication Technology Group Co., Ltd.) партийният комитет на групата следва напълно духа на 18-ия Национален конгрес, на 19-ия Национален конгрес, на предходните пленарни сесии на партията, както и духа на Националната конференция за партийно строителство в държавните предприятия, и гарантира, че при партийното строителство, както и във всички аспекти на работата на предприятието се следва теорията на Xi Jinping за новата социалистическа идеология с китайски характеристики. Вкореняват се „четирите вида съзнание“, укрепват се „четирите вида доверие“, проявява се решимост за постигане на „двете гаранции“, широко се прилагат общите изисквания за партийно строителство през новата ера, обръща се голямо внимание на основните отговорности на партийното управление и цялостното ангажиране с партийния комитет на групата в рамките на корпоративното управление с цел поемане на ръководството и се „предоставят насоки, за да се гарантира цялостното управление и изпълнението“, като непрекъснато се насърчават „двойната интеграция и двойното популяризиране“ на партийното строителство в производството и в стопанската дейност“ (47).
 (98)
 Комисията установи също така, че дейностите, свързани с партийното строителство, са обхванали всички промишлени зони, както е докладвано на уебсайта на зоната за високотехнологично развитие „East Lake“ в Ухан: „Предаване на цялата работна конференция по партийно строителство на градското държавно предприятие и работата на секретаря на окръжния партиен (оперативен) комитет на местно равнище във връзка с партийното строителство и изготвяне на доклад относно общия дух на конференцията: на 7 май 2019 г. във Fiberhome Communications Group се проведе местна конференция за популяризиране на работата по партийно строителство в държавните предприятия на високотехнологичната зона в Donghu. На срещата присъстваха близо 30 души, сред които заместник-директорът на организационния отдел на партийния работен комитет към високотехнологичната зона в Donghu, Wan Ling, и близки негови другари, както и хора, отговарящи за управлението и ръководството на работата по партийното строителство в държавните предприятия, които са централно управлявани от окръга и се намират под неговото пряко управление“ (48). Високотехнологичната зона в Donghu